Anne Baastrup (SF), 1999-04-29:
Jeg takker de ordførere, som har vist positive tendenser i deres indlæg, og jeg vil starte med klart at understrege, at det jo ikke er et forslag, som er kreeret i SF's baghave.
Det er et forslag, som har sin oprindelse i de to omtalte konferencer, som henholdsvis Ligestillingsrådet og Reden afholdt, hvor det fremgik meget tydeligt fra de folk, der kender til de kvinder, som bliver udnyttet, at det i virkeligheden nok var den eneste måde, hvorpå man kunne få dem til at turde anmelde forholdene.
Fru Elisabeth Arnold var inde på en interessant vinkel, nemlig hvad politiet rent faktisk har gjort tidligere.
Jeg husker, at for 1½-2 år siden sagde en fremtrædende københavnsk politiembedsmand i fjernsynet i en udsendelse om prostitution: Det har vi simpelt hen ikke ressourcer til, vi må prioritere, og det her gør vi ikke noget ved.
Efter den debat, der nu har været, er det kommet frem, at politiet nu rent faktisk er gået i gang med at undersøge problemets omfang, herunder om de kan få fat i de kvinder, der måske kan afsløre den organiserede kriminalitet, som ligger bag.
Men det er meget vanskeligt, ingen tvivl om det. Jeg skal ikke sige, at jeg er 100 pct. sikker på, at SF's forslag er det helt rigtige; men på den anden side har vi fundet, at det var væsentligt at få denne debat her i Folketingssalen, også for at lægge et pres på Statsadvokaten, så han kan skynde sig med at blive færdig med sin redegørelse, og lægge et pres på indenrigsministeren, så han kan få Udlændingestyrelsen til i langt højere grad at støtte brugen af forlængelse af visa til en så lang periode, at de pågældende ikke skal rejse hjem, mens retssagen kører eller umiddelbart efter, at den er afsluttet.
Jeg tror ikke, det er ophidsende morsomt at blive sendt hjem på et tidspunkt, hvor der kører en retssag, bl.a. over for mennesker, man kender i sit hjemland.
Jeg tror heller ikke, det er ophidsende morsomt at blive sendt hjem til sin familie, hvor alle ved, hvad det er, man rent faktisk har beskæftiget sig med i den periode, man har været væk.
Jeg forstår til fulde de retspolitiske betænkeligheder, Enhedslisten har, og som også kom frem hos nogle af de andre ordførere, for det er jo selvfølgelig lidt problematisk, at man kan - om jeg så må sige - købe sig til at få en person til at vidne i retssagen.
Men på den anden side har jeg også tillid til, at såvel politiet som domstolene er fuldstændig opmærksomme på, at et vidne af den karakter skal man behandle med uhyre forsigtighed.
Inspirationen til netop dette forslag er bl.a. kommet fra Holland.
Vi bad indenrigsministeren om at finde ud af, hvad der egentlig skete i Holland, og det fremgår af et svar, vi har fået fra ministeren den 9. april, at man regner med, at der opholder sig ca. 2.000 udenlandske prostituerede i Holland, og at omkring 160 udenlandske prostituerede årligt henvender sig til Hollands politi med anmodning om hjælp mod deres bagmænd.
Jeg ved ikke, hvor mange prostituerede af udenlandsk herkomst vi har her i Danmark; men et slag på tasken er vel i størrelsesordenen 500 styks, og så skulle man vel regne med, at omkring 80 årligt ville henvende sig til politiet.
Men de politifolk, der deltog i de to nævnte høringer, gav udtryk for, at det ikke var så mange, der rettede henvendelse til politiet for at få hjælp til at komme væk fra deres bagmænd, og det må give os alle sammen stof til eftertanke.
Jeg håber, vi kan bruge dette beslutningsforslag til at fastholde debatten:
hvad er det, vi gør ved den hvide slavehandel, som finder sted i vores eget land?
Hvordan kan vi sikre, at den ophæves?
Hvordan kan vi sikre, at den fjernes?
Jeg håber, at samtlige partier rent faktisk vil være med til det, når vi er kommet det skridt videre, at vi mere præcist har fundet ud af, hvordan vi skal løse problemet.
Jeg takker de ordførere, som har vist positive tendenser i deres indlæg, og jeg vil starte med klart at understrege, at det jo ikke er et forslag, som er kreeret i SF's baghave.
Det er et forslag, som har sin oprindelse i de to omtalte konferencer, som henholdsvis Ligestillingsrådet og Reden afholdt, hvor det fremgik meget tydeligt fra de folk, der kender til de kvinder, som bliver udnyttet, at det i virkeligheden nok var den eneste måde, hvorpå man kunne få dem til at turde anmelde forholdene.
Fru Elisabeth Arnold var inde på en interessant vinkel, nemlig hvad politiet rent faktisk har gjort tidligere.
Jeg husker, at for 1½-2 år siden sagde en fremtrædende københavnsk politiembedsmand i fjernsynet i en udsendelse om prostitution: Det har vi simpelt hen ikke ressourcer til, vi må prioritere, og det her gør vi ikke noget ved.
Efter den debat, der nu har været, er det kommet frem, at politiet nu rent faktisk er gået i gang med at undersøge problemets omfang, herunder om de kan få fat i de kvinder, der måske kan afsløre den organiserede kriminalitet, som ligger bag.
Men det er meget vanskeligt, ingen tvivl om det. Jeg skal ikke sige, at jeg er 100 pct. sikker på, at SF's forslag er det helt rigtige; men på den anden side har vi fundet, at det var væsentligt at få denne debat her i Folketingssalen, også for at lægge et pres på rigsadvokaten, så han kan skynde sig med at blive færdig med sin redegørelse, og lægge et pres på indenrigsministeren, så han kan få Udlændingestyrelsen til i langt højere grad at støtte brugen af forlængelse af visa til en så lang periode at de pågældende ikke skal rejse hjem, mens retssagen kører eller umiddelbart efter, at den er afsluttet.
Jeg tror ikke, det er ophidsende morsomt at blive sendt hjem på et tidspunkt, hvor der kører en retssag, bl.a. over for mennesker, man kender i sit hjemland.
Jeg tror heller ikke, det er ophidsende morsomt at blive sendt hjem til sin familie, hvor alle ved, hvad det er, man rent faktisk har beskæftiget sig med i den periode, man har været væk.
Jeg forstår til fulde de retspolitiske betænkeligheder, Enhedslisten har, og som også kom frem hos nogle af de andre ordførere, for det er jo selvfølgelig lidt problematisk, at man kan - om jeg så må sige - købe sig til at få en person til at vidne i retssagen.
Men på den anden side har jeg også tillid til, at såvel politiet som domstolene er fuldstændig opmærksomme på, at et vidne af den karakter skal man behandle med uhyre forsigtighed.
Inspirationen til netop dette forslag er bl.a. kommet fra Holland.
Vi bad indenrigsministeren om at finde ud af, hvad der egentlig skete i Holland, og det fremgår af et svar, vi har fået fra ministeren den 9. april, at man regner med, at der opholder sig ca. 2.000 udenlandske prostituerede i Holland, og at omkring 160 udenlandske prostituerede årligt henvender sig til Hollands politi med anmodning om hjælp mod deres bagmænd.
Jeg ved ikke, hvor mange prostituerede af udenlandsk herkomst, vi har her i Danmark; men et slag på tasken er vel i størrelsesordenen 500 styks, og så skulle man vel regne med, at omkring 80 årligt ville henvende sig til politiet.
Men de politifolk, der deltog i de to nævnte høringer, gav udtryk for, at det ikke var så mange, der rettede henvendelse til politiet for at få hjælp til at komme væk fra deres bagmænd, og det må give os alle sammen stof til eftertanke.
Jeg håber, vi kan bruge dette beslutningsforslag til at fastholde debatten:
Hvordan kan vi sikre, at den ophæves?
Hvordan kan vi sikre, at den fjernes?